గువ్వ గోరింక

గువ్వ గోరింక, 2020 డిసెంబరు 17న విడుదలైన తెలుగు సినిమా. మ్యాంగో మాస్ మీడియా, అకర్ వర్క్స్ బ్యానర్లపై బి. జీవన్ రెడ్డి, దాము రెడ్డి కోసనం నిర్మించిన ఈ సినిమాకు మోహన్ బమ్మిడి దర్శకత్వం వహించాడు. ఈ సినిమాలో సత్యదేవ్ కంచరాన, ప్రియ లాల్, ప్రియదర్శి పులికొండ, చైతన్య, మధుమిత, రాహుల్ రామకృష్ణ ముఖ్య పాత్రల్లో నటించగా, సురేష్ బొబ్బిలి సంగీతం సమకూర్చాడు. ఇది 2020, డిసెంబరు 17న అమెజాన్ ప్రైమ్ వీడియోలో విడుదలైంది.

 కథా నేపథ్యం 
సదానంద్ (సత్యదేవ్) మెకానికల్ ఇంజనీర్, అతను శబ్దం లేని వాహనాన్ని కనిపెట్టాలనుకుంటున్నాడు. శిరీష (ప్రియ లాల్) ఒక సంగీత విద్వాంసురాలు, ఆమె మాస్టర్స్ చేయడానికి హైదరాబాదు నగరానికి వస్తుంది. వారు పక్కపక్క ఫ్లాట్లలో నివసిస్తున్నారు. వారు ఒకరినొకరు చూసుకోకుండా మాట్లాడుకుంటారు. ఇలా ఇద్దరి మధ్య పరిచయం ఏర్పడుతుంది. చివరికి వారు ప్రేమలో పడతారు. ఆ తరువాత ఏం జరిగిందనే మిగతా కథ.

 నటవర్గం 
 సత్యదేవ్ కంచరాన (సదానంద్)
 ప్రియ లాల్ (శిరీష)
 చైతన్య రావు
 ప్రియదర్శి పులికొండ
 రాహుల్ రామకృష్ణ
 ప్రభాకర్
 ఫిష్ వెంకట్ (సదానంద్ తండ్రి)
 లక్ష్మణ్ మీసాల
 పవన్ రమేష్

 నిర్మాణం 
2017లో ఈ సినిమా ప్రారంభించబడింది, కానీ వివిధ కారణాల వల్ల చిత్రీకరణ ఆలస్యం అయింది. ఈ చిత్రం 2020లో అమెజాన్ ప్రైమ్‌లో విడుదలైంది.

 పాటలు 
సురేష్ బొబ్బిలి సంగీతం సమకూర్చిన ఈ సినిమాలోని పాటలు మ్యాంగో మ్యూజిక్ ద్వారా విడుదలయ్యాయి.

 ప్రేమ తొలిగా తెలిసేను (రచన: కృష్ణ కాంత్, గానం: సాయి చరణ్, నూతన మోహన్)
 తినగా తినగా (రచన: సురేందర్ మిట్టపల్లి, గానం: విల్సన్ హెరాల్డ్)
 కళ్ళు కళ్ళు కలిసే (రచన: కందికొండ, గానం: స్వీకర్ అగస్తి, మనీషా ఈరబత్తిని, వినయ్ కుమార్, శ్రీకావ్య)
 కనులే మునిగే (రచన: కృష్ణ కాంత్, గానం: అపర్ణ నందన్, రవి ప్రకాష్ చోడిమల్లా)
 పుటుక్కు జర జర (రచన: అభినయ శ్రీనివాస్, గానం: రాహుల్ రామకృష్ణ సురేష్ బొబ్బిలి, ప్రియదర్శి పులికొండ)

 స్పందన 
"ఒకరినొకరు కలవకుండా ప్రేమలో పడటం అనేది టాలీవుడ్‌కు కొత్తేమీ కాదు" అని ది టైమ్స్ ఆఫ్ ఇండియా పత్రికకు చెందిన తధాగత్ పాతి వ్రాశాడు. ఇండియాగిల్ట్జ్ కూడా విమర్శ రాసింది. "మోహన్ బమ్మిడి దర్శకత్వం వహించిన గువ్వ గోరింక సినిమా, 90ల సినిమాలను తలపిస్తోంది" అని ఫిల్మ్ కంపానియన్ కి చెందిన కార్తీక్ కేరమలు వ్రాశాడు.

 మూలాలు 

 బయటి లింకులు 


వర్గం:2020 తెలుగు సినిమాలు
వర్గం:తెలుగు ప్రేమకథా సినిమాలు